**ԱՄՓՈՓԱԹԵՐԹ**

**«ՍԵՎԱՆԱ ԼՃԻ ԷԿՈՀԱՄԱԿԱՐԳԵՐԻ ՎԵՐԱԿԱՆԳՆՄԱՆ, ՊԱՀՊԱՆՄԱՆ, ՎԵՐԱՐՏԱԴՐՄԱՆ, ԲՆԱԿԱՆՈՆ ԶԱՐԳԱՑՄԱՆ ԵՎ ՕԳՏԱԳՈՐԾՄԱՆ ՄԻՋՈՑԱՌՈՒՄՆԵՐԻ 2022 ԹՎԱԿԱՆԻ ՏԱՐԵԿԱՆ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՍՏԱՑՎԱԾ ԱՌԱՐԿՈՒԹՅՈՒՆՆԵՐԻ և ԱՌԱՋԱՐԿՈՒԹՅՈՒՆՆԵՐԻ**

|  |  |
| --- | --- |
| **1. ՀՀ տարածքային կառավարման և ենթակառուցվածքների նախարարություն** | **ՍՊ/14.1/18026** |
| **22.07.2021թ.** |
| 1. 2.11 կետի 5-րդ սյունակը խմբագրել «Տարածքային կառավարման և ենթակառուցվածքների նախարարություն» բառերը հանել: |    | **Ընդունվել է:** |
| 2. 2.12 կետի 5-րդ սյունակում լրացնել «ՀՀ ԳԵղարքունիքի մարզպետարան»: |  | **Ընդունվել է:** |
| 3. 2.13 և 2.15 կետերի 4-րդ սյունակը խմբագրել՝ «Տարածքային կառավարման և ենթակառուցվածքների նախարարություն» բառերը փոխարինել «Տարածքային կառավարման և ենթակառուցվածների նախարարության ջրային կոմիտե» բառերով: |  | **Ընդունվել է:** |
| 4. 2.18 կետի 4-րդ սյունակում խմբագրել՝ «Տարածքային կառավարման և ենթակառուցվածքների նախարարություն» բառերը փոխարինել «Տարածքային կառավարման և ենթակառուցվածների նախարարության ջրային կոմիտե» բառերով:  |  | **Ընդունվել է:** |
| 5. 2.26 կետի 4-րդ սյունակը խմբագրել«Տարածքային կառավարման և ենթակառուցվածքների նախարարություն» բառերը հանել: |  | **Չի ընդունվել**: Միջոցառման անվանումը բխում է «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» օրենքից:  |
| 6. 2.21 և 2․27 կետերով նախատեսված միջոցառումներն առաջարկում ենք վերանայել, քանի որ իրականացման փուլում է գտնվում Հայաստանի Հանրապետության և Վերակառուցման և զարգացման եվրոպական բանկի միջև 2016 թվականի ապրիլի 5-ին ստորագրված միջազգային համաձայնագրի համաձայն «Կոտայքի և Գեղարքունիքի մարզերի կոշտ կենցաղային թափոնների կառավարման ծրագիրը», որի շրջանակներում նախատեսվում է 2022 թվականի կեսերից ՀՀ Գեղարքունիքի և Կոտայքի մարզերի բոլոր բնակավայրերում ներդնել ԵՄ չափանիշներին համապատասխան աղբահանության ինտեգրված համակարգ, ՀՀ Գեղարքունիքի մարզի բնակավայերում կուտակվող աղբը տեղափոխել Հրազդանում կառուցվող սանիտարական աղբավայր, ինչես նաև փակել բոլոր գործող աղբանոցները |  | **Ընդունվել է:**  |
| **2. ՀՀ ֆինանսների նախարարություն** | **01/8-1/11540** |
| **19.07.2021թ.** |
| 1. Նախագծի 1-ին կետով հաստատվող «Սևանա լճի էկոհամակարգերի վերականգնման, պահպանման, վերարտադրման, բնականոն զարգացման և օգտագործման միջոցառումների 2022 թվականի տարեկան ծրագիր»-ի (այսուհետ Ծրագիր) 2.5-րդ կետով նախատեսված «Որոտան-Արփա-Սևան հիդրոհանգույցի ջրային համակարգի հավատարմագրային կառավարման իրականացում» միջոցառման «2022թ. ֆինանսավորման աղբյուրը և պահանջվող գումարը սյունակում (7-րդ սյունակ) հստակեցման կարիք ունի նշված 17.08.2004թ. կնքված N ԾՁԲ-04/36 պայմանագրի գործողության ժամկետը (2022 թվականի ավարտ) և հավատարմագրային կառավարչի անվանումը, քանի որ ՀՀ կառավարության 18.12.2003թ. N1781-Ն որոշմամբ պայմանագրի գործողության ժամկետ է սահմանվել 2021թ. դեկտեմբերի 31-ը, իսկ ՀՀ կառավարության 17.06.2021թ. N1016-Ա որոշմամբ ՀՀ տարածքային կառավարման և ենթակառուցվածքների նախարարության ջրային կոմիտեին ամրացված «Որոտան-Արփա-Սևան» հիդրոհանգույցի ջրային համակարգը անհատույց օգտագործման իրավունքով հանձնվել է «Ջրառ» փակ բաժնետիրական ընկերությանը՝ 2022 թվականի հունվարի 1-ից սկսած, հիդրոհանգույցի սպասարկման, շահագործման ու պահպանման աշխատանքներն ընկերության կողմից իրականացնելու համար:
 |  | **Ընդունվել է:**  |
| 2. Ծրագրի 2.7-րդ կետով նախատեսված «Սևանա լճի շրջակայքում ջրածածկ և ջրածածկման ենթակա տարածքներում անտառմաքրման աշխատանքների իրականացում միջոցառման 7-րդ սյունակում հստակեցման կարիք ունի «Սևանա լճի ջրածածկ անտառտնկարկների մաքրում» միջոցառման ֆինանսավորման գումարը (216,804.1 հազ.դրամ), քանի որ ՀՀ կառավարության 12.07.2021թ. կայացած նիստում քննարկված «Հայաստանի Հանրապետության 2022-2024 թվականների պետական միջնաժամկետ ծախսերի ծրագիրը և Հայաստանի Հանրապետության կառավարության պարտքի բեռի նվազեցման 2022-2026 թվականների ծրագիրը հաստատելու մասին» ՀՀ կառավարության որոշման նախագծով (2022-2024թթ. ՄԺԾԾ) վերոնշյալ միջոցառման գծով նախատեսվել է հատկացնել 208,238.5 հազ. դրամ:Բացի այդ, ՀՀ կառավարության 08.07.2021թ. N 1133-Ն որոշմամբ իրականացվել է «Սևանա լճի ջրածածկ անտառտնկարկների մաքրում» միջոցառման համար նախատեսված 208,238.5 հազար դրամ գումարի վերաբաշխում, ըստ որի 132,570.0 հազար դրամ գումարի շրջանակներում նախատեսվել է ձեռք բերել համապատասխան մասնագիտացված մեքենամեխանիզմներ (1 բեռնաբարձող և բեռնաթափող էքսկավատոր, 1 բուլդոզեր-տրակտոր, 1 ինքնաթափ բեռնատար մեքենա) և հատուկ սարքավորումներ (6 բենզասղոց), իսկ 25,222.8 հազար դրամն ուղղվել է «Սևան» ազգային պարկ» ՊՈԱԿ-ին՝ վերոնշյալ տեխնիկական միջոցների շահագործման ու սպասարկման ապահովմանը: |  | **Ընդունվել է:**  |
| 3. Ծրագրի 2.27-րդ կետով սահմանված «Արտադրական և կենցաղային թափոնների տեղադրման համակարգի կատարելագործում» միջոցառման վերաբերյալ, որի ֆինանսավորման աղբյուր նշված է «ՀՀ պետական բյուջե», հայտնում ենք, որ ՀՀ 2021թ. պետական բյուջեում և 2022-2024թթ. ՄԺԾԾ-ում արտաքին աղբյուրների ֆինանսավորմամբ արդեն իսկ նախատեսված են Վերակառուցման և զարգացման եվրոպական բանկի աջակցությամբ իրականացվող Կոտայքի և Գեղարքունիքի մարզերի կոշտ թափոնների կառավարման վարկային և դրամաշնորհային ծրագրերի գծով միջոցառումներ, որոնց շրջանակներում միջազգային համաձայնագրի համաձայն նախատեսվում է ՀՀ Կոտայքի և Գեղարքունիքի մարզերի բոլոր բնակավայրերում ներդնել եվրոպական չափանիշներին համապատասխան աղբահանության համակարգ և կառուցել սանիտարական աղբավայր։Ընդ որում նշենք, որ վերոնշյալ ծրագրերի Բյուջետային գլխավոր կարգադրիչ է հանդիսանում ՀՀ տարածքային կառավարման և ենթակառուցվածքների նախարարությունը:Միաժամանակ հարկ է նշել, որ Ծրագրի վերջնական քննարկումներին նպատակահարմար է անդրադառնալ ՀՀ վարչապետի 18.01.2021թ. N 35-Ա որոշմամբ հաստատված հավելվածի 49-րդ կետով սահմանված ժամկետում՝ ՀՀ 2022 թ. պետական բյուջեի նախագծի վերջնական տարբերակի առկայության պարագայում:  |  | **Ընդունվել է:**  |
| **3. Կադաստրի կոմիտե** | **N ՍԹ/6106** |
| **15-07-2021թ** |
| 1. 2.25 կետում «Կատարման պատասխանատուն» սյունակից «Կադաստրի կոմիտե» բառերը տեղափոխել «Համակատարողը» սյունակ: | **Ընդունվել է:**  |
| 1. **Բնապահպանության և ընդերքի տեսչական մարմին**
 | **01/007/4/3060** |
| **14-07-2021** |
| 1. 2.1 կետի 3)-րդ ենթակետում Սևանա լճում բառակապակցությունը փոխարինել Սևանա լճի բառակապակցությամբ, որը հիմք կհանդիսանա Սևանա լճի ջրահավաք ավազանում ֆիլտրացիոն կորուստները ճշգրտելու համար: |    | **Ընդունվել է:**  |
| 2. Քանի որ ոռոգման ժամանակաշրջանում Սևանա լճից ամենախոշոր ջրառի հիդրոտեխնիկական կառույց է համարվում Սևան-հրազդանյան դերիվացիոն ջրանցքը, ուստի նպատակահարմար է 2.4 կետում ընդգրկել նաև Սևան-Հրազդան դերիվացիոն ջրանցքի օգտակար գործողության գործակցի փաստացի ճշգրտման (հաշվարկման) և ջրանցքի տեխնիկական վիճակի ուսումնասիրման հարցերը: |  | **Չի ընդունվել** Առաջարությունը ներկայացվել է համապատասխան գերատեսչություններին կարծիք ստանալու և միջոցառումները հստակեցնելու համար, անհրաժեշտության դեպքում կքննարկվի հետագայում Սևանա լճի էկոհամակարգի վերականգնման, պահպանման, վերարտադրման, բնականոն զարգացման և օգտագործման միջոցառումների տարեկան ծրագրում ընդգրկելու նպատակով: |
| 3. 2.5 կետում ավելացնել նաև Որոտան-Արփա-Սևան հիդրոտեխնիկական կառույցների վրա ժամանակակից ջրաչափական կառույցների (ջրաչափիչ սարքավորումների) տեղադրման և առցանց շահագործման հարցերը: |  | **Չի ընդունվել** Առաջարկությունը ներկայացվել է համապատասխան գերատեսչություններին կարծիք ստանալու և միջոցառումները հստակեցնելու համար, անհրաժեշտության դեպքում կքննարկվի հետագայում Սևանա լճի էկոհամակարգի վերականգնման, պահպանման, վերարտադրման, բնականոն զարգացման և օգտագործման միջոցառումների տարեկան ծրագրում ընդգրկելու նպատակով: |
| 1. **Ջրային կոմիտե**
 | **ՍՊ/14.1/18026** |
| **22.07.2021թ** |
| 1. 2.5-րդ միջոցառման «Միջոցառման անվանումը» սյունակում անհրաժեշտ է «Որոտան-Արփա-Սևան հիդրոհանգույցի ջրային համակարգի հավատարմագրային կառավարման իրականացում» բառերը փոխարինել «Որոտան-Արփա-Սևան հիդրոհանգույցի սպասարկման, շահագործման ու պահպանման աշխատանքների իրականացում» բառերով, հաշվի առնելով ՀՀ կառավարության 2021 թվականի հունիսի 17-ի N1016-Ա որոշումը:  |    | **Ընդունվել է:**  |
| 2. 2.5-րդ միջոցառման **«**2022թ. ֆինանսավորման աղբյուրը և պահանջվող գումարը» սյունակում անհրաժեշտ է «2004 թվականի օգոստոսի 17-ին կնքված N ԾՁԲ-04/36 պայմանագրի համաձայն, որով նախատեսվել է Որոտան-Արփա-Սևան հիդրոհանգույցի ջրային համակարգը հանձնել հավատարմագրային կառավարման («Արփա-Սևան» ԲԲԸ), նախատեսվում է 2022 թվականի ավարտը Արփա-Սևան թունելի  պահպանման և շահագործման նպատակով հավատարմագրային կառավարչի պահպանման ծախսերի համար հատկացնել 205,800.0 հազ. դրամ:» բառերը փոխարինել «ՀՀ կառավարության 2021 թվականի հունիսի 17-ի N 1016-Ա որոշմամբ Որոտան-Արփա-Սևան հիդրոհանգույցի ջրային համակարգը սկսած 2022 թվականի հունվարի 1-ից անհատույց օգտագործման իրավունքով փոխանցվել է «Ջրառ» ՓԲԸ-ին: Արփա-Սևան թունելի պահպանման և շահագործման նպատակով պահպանման ծախսերի համար հատկացնել 205,800.0 հազ. դրամ:» բառերով, հաշվի առնելով ՀՀ կառավարության 2021 թվականի հունիսի 17-ի N1016-Ա որոշումը:  |  | **Ընդունվել է:**  |
| 3. 2.15-րդ միջոցառման «Հանձնարարականի կատարվելիք աշխատանքների և միջոցառումների համառոտ նկարագիրը» սյունակը անհրաժեշտ է լրացնել «ՀՀ Գեղարքունիքի մարզի Արգիճիի և Աստղաձորի ջրամբարներ» բովանդակությամբ: |  | **Ընդունվել է:**  |
| 1. **Գեղարքունիքի մարզպետարան**
 | **N 01 //5137** |
| **14-07-2021թ.** |
| Առաջարկություններ և առարկություններ չկան: |    |  |
| **7. Արտակարգ իրավիճակների նախարարություն** | **№01/01.4/3636** |
| **15-07-2021թ** |
| Առարկություններ և առաջարկություններ չկան: |    |  |
| **8. Քաղաքաշինության կոմիտե** | **01/11.4/6213** |
| **23.07.2021թ.** |
| 1. Նախագծի հավելվածի աղյուսյակի 2.12-2.24 կետերի 4-րդ սյունյակում (Կատարման պատասխանատուն) ավելացնել «ՀՀ քաղաքաշինության կոմիտե» բառերը՝ հաշվի առնելով վերջինիս համակարգմամբ մշակվող և առաջիկայում մշակվելիք տարածական պլանավորման փաստաթղթերում տվյալ միջոցառումների վերաբերյալ նախանշումների և տարածքային տեղաբաշխման առկայությունը,  ինչպես նաև նախագծանախահաշվային փաստաթղթերի կազմման գործընթացի կազմակերպման հնարավորությունը։ |    | **Ընդունվել է**: Կատարվել է փոփոխություն՝ քննարկվել քաղաքաշինության կոմիտեի հետ «ՀՀ քաղաքաշինության կոմիտե» բառերը՝ ավելացվել է 2.12-2.16 կետերի 5-րդ սյունակում «Համակատարողը» սյունակում: |
| **9. Արարատի մարզպետարան** | **01 //06437** |
| **14.07.2021** |
| Առարկություններ և առաջարկություններ չկան: |    |  |
| **10. Արագածոտնի մարզպետարան** | **01 /2/03021** |
| **14.07.2021** |
| Առարկություններ և առաջարկություններ չկան: |    |  |
| **11. Կոտայքի մարզպետարան** | **01 /05.1/04419** |
| **14.07.2021** |
| Առարկություններ և առաջարկություններ չկան: |    |  |
| **12. Էկոնոմիկայի նախարարություն** | 01/10367 |
| 22-08-2021 |
| 1. Նախագծով հաստատվող ծրագրի (այսուհետ՝ Ծրագիր) վերնագիրը համապատասխանեցնել Նախագծի վերնագրին և 1-ին կետին:
 |    | **Ընդունվել է:**  |
| 2. Ծրագրի 2.18 և 2.25 կետերում ՀՀ էկոնոմիկայի նախարարությունը ներառել որպես համակատարող: |  | **Ընդունվել է:**  |
| **13. ՀՀ ԳԱԱ Կենդանաբանության և հիդրոէկոլոգիայի գիտական կենտրոն** | 01/10367 |
| 22-08-2021 |
| 1.Ներկայացված նախագծի 2.6 կետով նախատեսված է «Ցանցավանդակային ձկնաբուծական տնտեսության ազդեցության գնահատում Սևանա լճի էկոհամակարգի վրա», սակայն հետազոտությունների համար վճար չի նախատեսված։ Հայտնում ենք Ձեզ, որ նշված հետազոտությունները խիստ ծախսատար են, քանի որ իրականացվելու են գիտահետազոտական նավի կիրառմամբ, հետևաբար ճիշտ կլինի կանխավ սահմանել տրամադրվող ֆինանսական միջոցների չափը։  |    | **Չի ընդունվել:**Միջոցառման պատասխանատու է հանդիսանում«Սևանի իշխանի պաշարների վերականգնման և ձկնաբուծության գարգագման» հիմնադրամը**,** միևնույն ժամանակ ՀՀ կառավարության 2016 ապրիլի 21-ի N 15 արձանագրային որոշմամբ հաստատված «Սևանա լճում իշխանի պաշարների վերականգման և ձկնաբուծության զարգացման համալիր ծրագիր» (այսուհետ արձանագրային որոշում), հավելվածի 13-14-րդ, 154-155-րդ, 164-166-րդ կետերով կանոնակարգվում է Սևանա լճի բնապահպանական հիմնախնդիրների լուծմանն ուղղված ծրագրերի ֆինանսավորման և/կամ ֆինանսական աջակցության տրամադրումը: |
| 2. 2.10 կետով «Սևանա լճի և դրա ջրհավաք ավազանում կենդանական ռեսուրսների հաշվառում, օգտագործման թույլատրելի չափաքանակների սահմանում, ձվադրավայր հանդիսացող հիմնական գետերում ձկան վերարտադրման պայմանների ուսումնասիրում, բնական ձվադրավայրերի առկա վիճակի գնահատում, վերականգնման ուղիների մշակում» առաջադրանքի իրականացման համար վերջին տասնամյակում մշտապես սահմանվում է 7,590.4 հազ. դրամ գումար։ ՀՀ ԳԱԱ Կենդանաբանության և հիդրոէկոլոգիայի ինստիտուտը բազմիցս հիմնավորել է ծառայության վճարը բարձրացնելու անհրաժեշտությունը՝ ելնելով և վառելանյութի գների փոփոխությունից և մանրաձկան վիճակի գնահատման համար գարնանը լճում իրականացվելիք էխալոտային դիտարկումների անհրաժեշտությունից։ Առաջարկվում է 2022թ. տարեկան ծրագրում նշված հոդվածի տակ տրամադրել մոտ 10 մլն. դրամ գումար։ |  | **Չի ընդունվել:** ՀՀ պետական բյուջեից միջոցառման իրականացման համար նախատեսված է 7.590.4 հազ. դրամ: |
| 3. 2.19 կետով նախատեսվում է «Ձկան պաշարների համալրում», որտեղ համակատարողների շարքում նշված է ՀՀ ԳԱԱ-ն, սակայն նշված չի ֆինանսական միջոցների աղբյուրը, ինչը հարկ է հստակեցնել։ |  | **Չի ընդունվել:** Ձկան պաշարների համալրումը կարգավորվում է արձանագրային որոշման հավելվածի 12-13-րդ, 113-րդ և 126-րդ կետերով: |
| 4. 2.22 կետով 2022թ-ի համար Սևանա լճում ձկան և խեցգետնի արդյունագործական որսի տարեկան առավելագույն չափաքանակները հնարավոր է սահմանել միայն արդյունագործական ձկնատեսակների և խեցգետնի պաշարների գնահատումից հետո, ինչը կատարվում է ողջ տարվա տվյալների հիման վրա: Պաշարների գնահատման համար անչափ կարևոր է վերարտադրման ցուցանիշների վերլուծությունը, մինչդեռ հիմնական արդյունագործական ձկնատեսակի` սիգի վերարտադրման գործընթացը սկսվում է նոյեմբեր ամսից: Հաշվի առնելով Սևանա լճում խեցգետնի պաշարների կտրուկ անկումը և արդյունագործական պաշարների խզման փաստը, վերջինիս վերականգնման համար հարկավոր է ժամանակավորապես դադարեցնել խեցգետնի որսը լճում։ Հետագայում, պաշարների վերականգնման դեպքում, հարկ է բացառել չինական ծալովի հարմոնաձև խեցգետնորսիչների օգտագործումը, իսկ օգտագործվող այլ որսամիջոցների խորշերի մեծությունը չպետք է լինի 26մմ-ից փոքր, ինչը հնարավորություն կտա խուսափել երիտասարդ համալրող սերնդի ոչնչացումից: Կարաս ձկնատեսակի որսը ԿՀԷԳԿ Հիդրոէկոլոգիայի և ձկնաբանության ինստիտուտը հիմնականում չի սահմանափակում, քանի որ վերջինս համարվում է Սևանա լճի համար անցանկալի, սակավարժեք ձկնատեսակ: Իսկ սիգ ձկնատեսակի որսի համար օգտագործվող ցանցերի խորշերի մեծությունը չպետք է լինի 40մմ-ից փոքր: |  | **Չի ընդունվել** Հավելվածի 2.22 կետի երրորդ՝ «Հանձնարարականի կատարվելիք աշխատանքների և միջոցառումների համառոտ նկարագիրը» սյունակում նշված է Սևանա լճում ձկան և խեցգետնի արդյունագործական որսի տարեկան առավելագույն չափաքանակների սահմանման ժամկետները և հիմքերը: |
| **14. ՀՀ ԳԱԱ Սևանա լճի պահպանությանփորձագիտական հանձնաժողով** | Փ-28/2021 |
| 22-07-2021թ. |
| 1. Տարեկան ծրագրի նախագծում նախատեսված միջոցառումների տնտեսական արդյունավետությունը գնահատման և իրականացման նպատակով պահանջվող ֆինանսական նախնական արժեքները գնահատելու նպատակով ծրագրի հավելվածի 7-րդ սյունակում «ՀՀ օրենքով չարգելված միջոցների հաշվին» դարձվածքը լրացնել համակարգող կազմակերպության կողմից նեխատեսված նախնական ֆինասական արժեքներով: |    | **Ընդունվել է**Նախատեսվող միջոցառումներ իրականացման ծավալները և դրանց ֆինանասավորման գնահատման աշխատանքները ընթացքում է հստակեցումից հետո կլրացվեն: |
| 2. Տարեկան ծրագրի նախագծի 1.1 կետի 5-րդ սյունակում համակատարող բաժնում ավելացնել «ՀՀ ԳԱՍ Սևանա լճի պահպանության փորձագիտական հանձնաժողով»: |  | **Ընդունվել է** |
| 3. Տարեկան ծրագրի նախագծի 1.1 կետի, 2-րդ և 3-րդ ենթակետերում նշված չէ քանի հեկտար է նախատեսվում 2022թ անտառպլանավորման և պլանավորված 1100 հեկտարից արդեն քանի հեկտար է արված: |  | **Չի ընդունվել**Կետը վերաբերում է «Սևան» ազգային պարկ» ՊՈԱԿ-ի աշխատակիցների մասնագիտական կարողությունների զարգացմանը |
| 4. 1.2 կետի «Համակատարող» բաժնում ավելացնել «ՀՀ ԳԱՍ Սևանա լճի պահպանության փորձագիտական հանձնաժողով»:  |  | **Ընդունվել է**: |
| 5, Տարեկան ծրագրի նախագծի 2.3 կետ «Սևանա լճի և դրա ջրհավաք ավազանի տեղեկատվական համակարգի ստեղծում» ծրագիրը մշակվել է ՀՀ ԳԱՍ Սևանա լճի պահպանության փորձագիտական հանձնաժողովի կողմից և իրականացվում է Նպատակային ծրագրերի շրջանակներում ՀՀ ԳԱԱ Ինֆորմատիկայի և ավտոմատացման պրոբլեմների ինստիտուտի կոմից: «Կատարման Պատասխանատու» նշված ՀՀ շրջակա միջավայրի նախարարությունը կարող է հետևել և աջակցել նշված ծրագրի իրականացմանը:  |  | **Ընդունվել է**: 2.3 կետը իրականացնում է «Հիդրոօդերևութաբանության և մոնիթորինգի կենտրոն» ՊՈԱԿ-ը, ՀՀ ԳԱԱ Սևանա լճի պահպանության փորձագիտական հանձնաժողովին ավելացվել է որպես համակատարող: |
| 6. Հաշվի առնելով տարեկան ծրագրի նախագծով նախատեսված միջոցառումների իրականացման գործընթացում ՀՀ ԳԱԱ գիտահետազոտական ՓԲԸ֊ի մասնակցությունը, առաջարկվում է ծրագրի հավելվածի 2.4, 2.6, 2.7, 2.9, 2.14, 2.16, 2.17 և 2.21 կետերի 5-րդ սյունակում ավելացնել «ՀՀ Գիտությունների ազգային ակադեմիա (համաձայնությամբ)» դարձվածքը: |  | **Ընդունվել է**:  |
| 7. Ներկայացված նախագծի 2.6. կետով նախատեսված է "Ցանցավանդակային ձկնաբուծական տնտեսության ազդեցության գնահատում Սևանա լճի էկոհամակարգի վրա», սակայն հետազոտությունների համար վճար չի նախատեսված:Հանձնաժողովը հարկ է համարում նշել, որ նշված հետազոտությունները խիստ ծախսատար են, քանի որ իրականացվելու են գիտահետազոտական նավի կիրառմամբ, հետնաբար ճիշտ կլնի կանխավ սահմանել տրամադրվող ֆինանսական միջոցների չափը:  |  | **Չի ընդունվել:**Միջոցառման պատասխանատու է հանդիսանում «Սևանի իշխանի պաշարների վերականգնման և ձկնաբուծության գարգագման» հիմնադրամը, միևնույն ժամանակ ՀՀ կառավարության 2016 ապրիլի 21-ի N 15 արձանագրային որոշմամբ հաստատված «Սևանա լճում իշխանի պաշարների վերականգման և ձկնաբուծության զարգացման համալիր ծրագիր» (այսուհետ արձանագրային որոշում), հավելվածի 13-14-րդ, 154-155-րդ, 164-166-րդ կետերով կանոնակարգվում է Սևանա լճի բնապահպանական հիմնախնդիրների լուծմանն ուղղված ծրագրերի ֆինանսավորման և/կամ ֆինանսական աջակցության տրամադրումը: |
| 8. Տարեկան ծրագրի նախագծի 2.8 կետի «Սևանա լճի շրջակայքում նոր անտառշերտի հիմնում» բաժնում նշված չէ քանի հեկտար է նախատեսվում:  |  | **Ընդունվել է**:  |
| 9. Տարեկան ծրագրի նախագծի 2.9 կետի «Կատարման Պատասխանատու» նշված «Ինքնակամ կառուցված շենք-շինությունների սեփականատերեր»-ի կողմից աշխատանքներ չիրականացնելու դեպքում «Սևան» ազգային պարկը իրավասու է ապամոնտաժել նշված շենք-շինությունները: Համաձայն «Սևան» ազգային պարկի և դրան հարող տարածքներում հողամասերի վարձակալության, կառուցապատման իրավունքի տրամադրման և քաղաքաշինական գործունեության իրականացման հարաբերությունների կարգավորման վերաբերյալ տեղեկանքի «Սևան» ազգային պարկի լճի ջրային սահմանից մինչև 1905.0 մետր բացարձակ նիշ ունեցող տարածքներում իրականացված կառուցապատումներն ըստ էության իրականացվել են Հայաստանի Հանրապետության օրենսդրության պահանջների խախտմամբ և հիշյալ տարածքներում կառուցված և օրինականացված շենք-շինությունների սեփականատերերի համար փոխհատուցման պարտավորություն Հայաստանի Հանրապետությունը չի կրում: (հիմք ՀՀ Արդարադատության նախարարի առաջին տեղակալ Գ.Մուրադյանի կողմից 21.05.2012թ ՀՀ քաղաքաշինության նախարարի տեղակալ Ռ. Ալավերդյանին ներկայացված Տեղեկանք «Սևան» ազգային պարկի և դրան հարող տարածքներում հողամասերի վարձակալության, կառուցապատման իրավունքի տրամադրման և քաղաքաշինական գործունեության իրականացման հարաբերությունների կարգավորման վերաբերյալ):  |  | **Չի ընդունվել է**: 2022 թվականի համար ընտրվել է 1901.5 բաձարձակ նիշից ներքև գտնվող շենք-շինությունների ապամոնտաժումը, իսկ մնացած ապօրինի շինությունների մասով «Սևան» ազգային պարկ» ՊՈԱԿ-ի տնօրինությունը բանակցում է շինությունների սեփականատերերի հետ և ձեռնարկում է միջոցառումներ համաձայն սահմանված կարգի: |
| 10. Հանձնաժողովը գտնում է, որ Տարեկան ծրագրում պետք է ընդգրկվի ՀՀ ԳԱԱ Սևանա լճի պահպանության փորձագիտական հանձնաժողովի կողմից մշակված «Սևանա լճի էվտրոֆացման մեխանիզմների գնահատում և “ծաղկման” երևույթների դեմ պայքարի մեթոդների մշակում» ծրագիրը:Աշխատանքը իրականացվում է Նպատակային ծրագրերի շրջանակներում ՀՀ ԳԱԱ Կենդանաբանության և հիդրոէկոլոգիայի գիտական կենտրոնի հիդրոէկոլոգիայի և ձկնաբանության ինստիտուտի, ՀՀ ԳԱԱ «Երկրաբանական գիտությունների ինստիտուտի և «Բիոմիներալ» ՍՊԸ կոմից: ՀՀ շրջակա միջավայրի նախարարությունը կարող է հետևել և աջակցել նշված ծրագրի իրականացմանը:  |  | **Ընդունվել է**:  |
| 11. Տարեկան ծրագրի նախագծի հավելվածի 2.9 կետի 2-րդ սյունակում «1901,5 մ բացարձակ նիշից ներքև գտնվող» դարձվածքը փոխարինել «1905,0 մ բացարձակ նիշից ներքև գտնվող» դարձվածքով: |  | **Չի ընդունվել**: Տես 9-րդ կետի պարզաբանումը: |
| 12. 2.10 կետով «Սևանա լճի և դրա ջրհավաք ավազանում կենդանական ռեսուրսների հաշվառում, օգտագործման թույլատրելի չափաքանակների սահմանում, ձվադրավայր հանդիսացող հիմնական գետերում ձկան վերարտադրման պայմանների ուսումնասիրում, բնական ձվադրավայրերի առկա վիճակի գնահատում, վերականգնման ուղիների մշակում» առաջադրանքի իրականացման համար վերջին տասնամյակում մշտապես սահմանվում է 7,590.4 հազ. դրամ գումար: ՀՀ ԳԱԱ Կենդանաբանության և հիդրոէկոլոգիայի ինստիտուտը բազմիցս հիմնավորել է ծառայության վճարը բարձրացնելու անհրաժեշտությունը ելնելով վառելանյութի գների փոփոխությունից և մանրաձկան վիճակի գնահատման համար գարնանը լճում իրականացվելիք էխոլոտային դիտարկումների անհրաժեշտությունից: Առաջարկվում է 2022թ տարեկան ծրագրում նշված հոդվածի տակ տրամադրել մոտ 1Օ մլն. դրամ գումար: |  | **Չի ընդունվել**: ՀՀ պետական բյուջեից միջոցառման իրականացման համար նախատեսված է 7.590.4 հազ. դրամ: |
| 13. Տարեկան ծրագրի նախագծի 2.13 կետի «Սևանա լճի ջրհավաք ավազանում առաջացած կեղտաջրերի մաքրում» դարձվածքը հստակ չէ ձևակեպված: Պետք է նշվի գետերով և գետակներով Սևանա լիճ մուտք գործող կեղտաջրերի մաքրում: |  | **Չի ընդունվել**: Ենթակա չէ փոփոխման՝ բխում է «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագրերը հաստատելու մասին» օրենքից: |
| 14. Նախագծի 2.19 կետով նախատեսվում է «Ձկան պաշարների համալրում», որտեղ համակատարողների շարքում նշված է ՀՀ ԳԱԱ-ն, սակայն նշված չէ ֆինանսական միջոցների աղբյուրը, ինչը հարկ է հստակեցնել: |  | **Չի ընդունվել**: Ձկան պաշարների համալրումը կարգավորվում է արձանագրային որոշման հավելվածի 12-13-րդ, 113-րդ և 126-րդ կետերով: |
| 15. Տարեկան ծրագրի նախագծի 2.21 կետ «Աղբավայրերի բարեկարգում և կանոնավոր աղբահանության կազմակերպում, աղբահավաք 7-15 հարթակների նախագծում և կառուցում, ժամանակավոր օգտագործման նպատակով»: Պետք է կառուցվեն մշտական օգտագործման հարթակներ, որպեսզի Հրազդանի աղբավայրի շահագործման հանձնվելուց հետո անմիջապես սկսվեն աղբահանության աշխատանքները:  |  | **Ընդունվել է:**  |
| 16. Տարեկան ծրագրի նախագծի 2.23 կետ «Ջրային պաշարների հաշվառում, նոր ջրային հաշվեկշռի կազմում»: Ջրային հաշվեկշիռը հաշվառելիս պարտադիր պետք է հաշվի առնել Սպանդարյանի ջրամբարի 165 մլն մ3 ջրի ծավալը: |  | **Ընդունվել է**:  |
| **15. Սևանի իշխանի պաշարների վերականգնման և ձկնաբուծության զարգացման հիմնադրամ**  | **03/07** |
| **22.08.2021** |
| Առաջարկություններ կապված Սևանա լճի էկոհամակարգի վիճակի հետազոտման մշտադիտարկումների լրացման/բարելավման հետ.1. Սևանա լիճ թափվող գետերի մոնիթորինգ
	1. Անհրաժեշտ է Սևանի իշխանի, կողակի և բեղաձկան հիմնական ձվադրավայր հանդիսացող գետերի և դրանց առանձին հատվածներ վրա տեղադրել ավտոմատ ջրաչափեր' ջրային ռեժիմի վերաբերյալ մշտական և ճշգրիտ տեղեկատվության ձեռքբերման համար: Հատկապես կարևոր են գետերի այն հատվածները որտեղից մեծ ջրառ է իրականացվում ՓՀԷԿ֊երի գործարկման և ոռոգման նպատակով:
 |    | **Չի ընդունվել:**«Սևան» ազգային պարկ» ՊՈԱԿ-ը Սևանա լիճ թափվող 11 գետերի վրա ունի հիդրոլոգիական դիտակետեր և իրականացնում է  |
| 1.2. Գետերի ազդեցության գնահատում ըստ հատակային նստվածքների: Գետաբերաններից 500մ և 1000մ հեռավորության վրա, լճի մեջ, սահմանել ստուգիչ դիտակետեր, որտեղից տարին մեկ անգամ կվերցվի հատակային նստվածքների նմուշ և այդ նմուշներում կհետազոտվի նստվածքների բաղադրությունը: Նստվածքների տարբեր շերտերի հետազոտմամաբ կարելի է պարզել տասնյակ և հարյուրավոր տարիների ընթացքում գետերի ազդեցության դինամիկան ըստ' ծանր մետաղների, սնուցող նյութերի, միներալների, տիղմի և այլ աղտոտչների: Հստակ կգնահատվի նաև հանքարդյունաբերության ազդեցությունը լճի վրա օրինակ Մասրիկ գետի միջոցով: |  | **Չի ընդունվել**: «Սևան» ազգային պարկ» ՊՈԱԿ-ը տարեկան մեկ անգամ իրականացնում է Սևանա լիճ հատակային նստվածքներում ծանր մետաղների հետազոտություն: Հատակային նստվածքների ըստ շերտերի ուսումնասիրության համար անհրաժեշտ է նմուշառման և այլ օժանդակ սարքավորումներ: |
| 1.3. Գետերի և/կամ դրանց առանձին հատվածների ունակության գնահատում, որպես բնական ձվադրավայր և մանրաձկան կլիմայավարժեցման միջավայր: Գնահատումը պետք է իրականացվի ըստ տարբեր ձկների ձվադրման ազատ միգրացիայի հնարավորության, ձվադրավայրերի վիճակի, կերի քանակության, հիվանդությունների առկայության և այլ կենսապայմանների: Հստակեցնելով թե ինչ թվով մանրաձուկ կարող է նորմալ զարգանալ տվյալ գետում: |  | **Չի ընդունվել:** «Սևանա լճի էկոհամակարգերի վերականգնման, պահպանման, վերարտադրման, բնականոն զարգացման և օգտագործման միջոցառումների 2022 թվականի տարեկան ծրագրի «Սևանա լճի և դրա ջրհավաք ավազանում կենդանական ռեսուրսների հաշվառում, օգտագործման թույլատրելի չափա­քա­նակների սահմա­նում, ձվադրավայր հանդիսացող հիմնա­կան գետե­րում ձկան վերար­տա­դրման պայ­ման­ների ուսում­նասիրում, բնական ձվադրավայրերի առկա վիճակի գնահատում, վերականգնման ուղիների մշակում» միջոցառման կետով «Սևանա լճում և նրա ջրհավաք ավազանում ձկան և խեցգետնի պաշարների հաշվառում» ծրագրի տեխնիկական բնութագրով նախատեսվում է ձկների ձվադրման ազատ միգրացիայի հնարավորության գնահատում: ՀՀ կառավարության 2016 ապրիլի 21-ի N 15 արձանագրային որոշմամբ հաստատված «Սևանա լճում իշխանի պաշարների վերականգման և ձկնաբուծության զարգացման համալիր ծրագիր» (այսուհետ արձանագրային որոշում), հավելվածի 13-14-րդ, 154-155-րդ, 164-166-րդ կետերով կանոնակարգվում է Սևանա լճի բնապահպանական հիմնախնդիրների լուծմանն ուղղված ծրագրերի ֆինանսավորման և/կամ ֆինանսական աջակցության տրամադրումը: |
| 1,4. Գետերի ախտաբանական հետազոտում' մարդու, կաթնասունների, ձկների և այլ կենդանիների վարակների հայտնաբերմամբ: |  | **Չի ընդունվել**«Սևան» ազգային պարկ» ՊՈԱԿ-ը «Սևան» ազգային պարկի պահպանություն, պարկում գիտական ուսումնասիրությունների և անտառտնտեսական աշխատանքների կատարման ծառայություն» ծրագրի շրջանակներում մասամբ իրականացնում է հիդրոկենսաբանական ուսումնասիրություններ: Միջոցառումը իրականացումը կքննարկվի ՀՀ կառավարության 2016 ապրիլի 21-ի N 15 արձանագրային որոշման շրջանակներում՝ հիմք ընդունելով «Սևանա լճում իշխանի պաշարների վերականգման և ձկնաբուծության զարգացման համալիր ծրագիր» (այսուհետ արձանագրային որոշում), հավելվածի 13-14-րդ, 154-155-րդ, 164-166-րդ կետերով կանոնակարգվում է Սևանա լճի բնապահպանական հիմնախնդիրների լուծմանն ուղղված ծրագրերի ֆինանսավորման և/կամ ֆինանսական աջակցության տրամադրումը: |
| 1,5. Գետերին հարակից գործող ձկնաբուծարանների ազդեցությունը գետի ջրի որակի վրա' ըստ սնուցող նյութերի արտահոսքի, հնարավոր հիվանդությունների տարածման և կենսաբազմազանությանը սպառացող ռիսկերի' հաշվի առնելով, որ այդ ձկնաբուծարաններում աճեցվում են հիմնականում օտարածին ձկնատեսակներ: Մեծ ձկնաբուծարանների դեպքում սնուցող նյութերի արտահոսքի գնահատման մշտադիտարկումը կարելի է իրականացնել ըստ ձկներին տրվող կերի և ձկան կենսազանգվածի ավելացման (մանրամասն ներկայացված է ցանցավանդակային տնտեսության ազդեցության գնահատմանը վերաբերվող կետում, տես' կետ 4, ենթակետ' 4.1), ինչպես նաև տեղադրելով մշտապես գործող չափիչ սարքեր այդ տնտեսություններ մուտք գործող և դուրս եկող ջրերի վրա: |  | **Չի ընդունվել**: Սևանա լճի ավազանի ձկնաբուծարաններն անցել են բնապահպանական փորաքննություն: Քանի որ առաջարկը լրացուցիչ քննարկման և պարզաբանման կարիք ունի, կդիտարկվի քննարկումներից հետո միջոցառման տարեկան ծրագրում ներառելու նպատկահարմարության հարցը. |
| 2*.* Սևանա լճի մոնիթորինգ* 1. Լճի և առանձին հատվածների նստվածքագոյացման արագության որոշում, կամ հստակեցում (որոշ տվյալներում նստվածքի շերտը տարեկան ավելանում է մոտ 4 մմ-ով):
 |  | **Չի ընդունվել**: ՀՀ կառավարության 2016 ապրիլի 21-ի N 15 արձանագրային որոշմամբ հաստատված «Սևանա լճում իշխանի պաշարների վերականգման և ձկնաբուծության զարգացման համալիր ծրագիր» (այսուհետ արձանագրային որոշում), հավելվածի 13-14-րդ, 154-155-րդ, 164-166-րդ կետերով կանոնակարգվում է Սևանա լճի բնապահպանական հիմնախնդիրների լուծմանն ուղղված ծրագրերի ֆինանսավորման և/կամ ֆինանսական աջակցության տրամադրումը: |
| 2.2. Լճի ջրի սեդիմենտացիացիոն ունակություն և առանձին նյութերի սեդիմենտացիայի արագության որոշում: |  | **Չի ընդունվել**: Առաջարկը լրացուցիչ քննարկման առարկա է՝ նաև ֆինանսավորման աղբյուրների հստակեցման մասով՝ նպատակահարմարության դեպքում կքննարկվի հետագա ծրագրում ներառելու համար  |
| 2.3. Լճի հատակին նստած մեխանիկական աղբի (որսագործիքներ, կենցաղային աղբ և այլն) քանակության որոշում: Լճային ձվադրավայրերի խաթարվածության աստիճանի որոշում ըստ դրանցում կուտակված մեխանիկական աղբի: |  | **Չի ընդունվել**: Տես 2.2 կետի մեկնաբանությունը |
| 2.4. Գնահատել լճի ծաղկման ազդեցությունը լճի վրա, որպես լրացուցիչ աղտոտիչ ըստ մթնոլորտից ֆիքսված ազոտի և կենսաբազմազանության խաթարող գործոն ըստ ֆիզիկական դոմինացիայի և անջատված տոքսինների քանակության: |  | **Չի ընդունվել**: Առաջարկը քննարկման առարկա է, միջոցառման իրականացումը կքննարկվի ՀՀ կառավարության 2016 ապրիլի 21-ի N 15 արձանագրային որոշման շրջանակներում՝ հիմք ընդունելով «Սևանա լճում իշխանի պաշարների վերականգման և ձկնաբուծության զարգացման համալիր ծրագիր» (այսուհետ արձանագրային որոշում), հավելվածի 13-14-րդ, 154-155-րդ, 164-166-րդ կետերով կանոնակարգվում է Սևանա լճի բնապահպանական հիմնախնդիրների լուծմանն ուղղված ծրագրերի ֆինանսավորման և/կամ ֆինանսական աջակցության տրամադրումը: |
| 3. Մթնոլորտային տեղումների, լիզիմետրիկ ջրերի. Սևանա լճի ափամերձ տարածքների և հանգստյան տների ազդեցության գնահատում ըստ 2016թ-ից ի վեր իրականացվող մոնիթորինգի բոլոր չափանիշների:  |  | **Չի ընդունվել**: Տես 2.2 կետի մեկնաբանությունը |
| 4. Ցանցավանդակային ձկնաբուծության ազդեցության գնահատում:4.1 Սնուցոդ նյութերի ազդեցության գնահատում ըստ հետնյալ բանաձևի' Xա=Xկ-Xձ, Որտեղ.Хա - լիճ ներթափանցած տփալ նյութի քանակություն Xկ - տվյալ նյութի քանակությունը ձկներին տրված կերի մեջ Xձ - տվյալ նյութի քանակությունը կուտակված որպես ձկան կենսազանգված: |  | **Չի ընդունվել:** «Սևանա լճի էկոհամակարգերի վերականգնման, պահպանման, վերարտադրման, բնականոն զարգացման և օգտագործման միջոցառումների 2022 թվականի տարեկան ծրագրի (Այսուհետ՝ տարեկան ծրագիր) «Սևանա լճի և դրա ջրհավաք ավազանում կենդանական ռեսուրսների հաշվառում, օգտագործման թույլատրելի չափա­քա­նակների սահմա­նում, ձվադրավայր հանդիսացող հիմնա­կան գետե­րում ձկան վերար­տա­դրման պայ­ման­ների ուսում­նասիրում, բնական ձվադրավայրերի առկա վիճակի գնահատում, վերականգնման ուղիների մշակում» միջոցառման կետով նախատեսված է ցանցավանդակային ձկնաբուծական տնտեսության ազդեցության գնահատում Սևանա լճի էկոհամակարգի վրա: |
| 4.2. Գնահատում ըստ հատակային նստվածքներում որոշ ինդիկատորային ցուցանիշների (ընդհանուր ֆոսֆոր, ընդհանուր ազոտ, երկաթ) քանակության ավելացման: Գնահատման այս համակարգն առաջարկվել է Գերմանիայի Դաշնային Հանրապետության, Մագդեբուրգի Շրջակա միջավայրի հետազոտությունների կենտրոնի գիտնականների կողմից, ովքեր առաջարկում են տարին մեկ անգամ հետազոտել Մեծ և Փոքր Սևանների աշխարհագրական կենտրոնների հատակային նստվածքներում ցանցավանկադային տնտեսության ազդեցությունն ըստ ֆոսֆորի: Այդ համակարգի կիրառումը ենթադրում է հատակային նստվածքների տարբեր շերտերում ֆոսֆորի քանակական փոփոխության վերլուծություն, ինչն էլ թույլ է տալիս նկատել լճի ընդհանուր դինամիկայից տարբերվող շեղումները: Մինչ այս պահը նրանց առաջարկած համակարգը միակն է եղել, որը հստակ չափել է ցանցավանդակային տնտեսության տարածքի հատակային նստվածքներում ֆոսֆորի քանակական ավելացումը: Սակայն նրանց առաջարկած դիտակետերը շատ հեռու են տնտեսությունից և այս տեմպերով գործելու դեպքում, հավանաբար առաջիկա տարիներին այդ դիտակետերում տնտեսության ազդեցությունը չի նկատվի: Այդ իսկ պատճառով առաջարկում ենք ավելացնել դիտակետերը հետևյալ սկզբունքով' դիտակետ 1 ֊ ցանցավանդակային տնտեսության տարածք, դիտակետ 2 - տնտեսությունից 200մ, դիտակետ 3 - 500մ, դիտակետ 4 - 1ՕՕՕմ, դիտակետ 5 - 2000մ, դիտակետ 6 - 4000մ հեռավորությունների վրա, դիտակետ 7 ֊ Փոքր Սևանի կենտրոն (մոտ 8000 մ է հեռու), դիտակետ 8 - Մեծ Սևանի կենտրոն: Առաջիկա տարիներին առաջարկում ենք կիրառել 1, 2, 3 դիտակետերը և մյուս դիտակետերը ավելացնել աստիճանաբար, երբ/եթե ազդեցությունը նկատելի լինի 500մ տնտեսությունից հեռու գտնվող դիտակետում: Առաջարկված դիտակետերը պետք է լինեն մեկ գծի վրա, որն անցնում է տնտեսության տարածքով և Փոքր Սևանի կենտրոնով: Կարելի է առաջիկայում այլ դիտակետեր ևս ներառել, որոնք կգտնվեն տնտեսությունից 200մ հեռավորության վրա և կտարածվեն տարբեր ուղղություններով: |  | **Չի ընդունվել**: Տես 2.2 կետի մեկնաբանությունը |
| 4,3 Տնտեսությունից որոշակի հեռավորության վրա մշտապես չափել ամոնիում, ֆոսֆատ իոնների և լուծված թթվածնի կոնցենտրացիաները, ինչպես նաև ջրածնային ցուցիչը' ֆիքսված չափիչ սարքի միջոցով: Հարկ է նշել, որ այս ուղղությամբ նույնիսկ ցանցավանդակների ներսում և տնտեսությունից որոշակի հեռավորության վրա իրականացված չափումները մինչ օրս նկատելի տարբերություն չեն գրանցել, ինչը պայմանավորված է եղել նշված միացությունների չնչին արտահոսքով: Պարզ է, որ ցանցավանդակային տնտեսությունն ունի որոշ ազդեցություն լճի ջրի որակի վրա, սակայն դաշտային չափումներում կիրառվող սարքավորումների զգայունությունը ձկնարտադրության ներկայիս ծավալների պարագայում թույլ չի տալիս ունեցած ազդեցությունն արձանագրել: |  | **Չի ընդունվել**: Տես 2.2 կետի մեկնաբանությունը |
| **Առաջարկություններ Սնանա լճի էկոհամակարգի վիճակի, մասնավորապես ձկան պաշարների, ինչպես նաև լճի ջրի որակի բարելավման և լճում նստվածքագոյացման երևույթների նվազեցման վերաբերյալ:**1. Մշակել և կիրառել գետերի կառավարման համակարգ ըստ ջրառի, որի դեպքում կբացառվի Սևանա լիճ թափվող գետերի, կամ դրանց առանձին հատվածների բնապահպանական թորքերի խախտումը: Այս նպատակով տեղադրել ավտոմատ ջրաչափեր գետերի և դրանց առանձին հատվածների վրա, որտեղից կիրականացվի նշանակալի քանակության ջրառ: Սահմանել ոռոգման նպատակով իրականացվող ջրառի հստակ կետեր, այդ կետերում կառուցելով կառավարելի ենթակառուցվածքներ: |  | **Չի ընդունվել**: Տես 2.2 կետի մեկնաբանությունը, |
| 2. Ապահովել անհրաժեշտ պայմաններ բոլոր ձկների, մասնավորապես' իշխանի, կողակի, բեղաձկան և կարմրախայտի, նորմալ միգրացիան բոլոր հիմնական (տարվա ընթացքում բնական պատճառներով չցամաքող) գետերում, այնպես, որ ջրառ իրականացնելու դեպքում ձկները չվնասվեն, մասնավորապես չհայտնվեն ոռոգվող դաշտավայրում: Վերականգնել գետերի խախտված հուները և վերացնել միգրացիային խոչընդոտող այլ արգելքները: |  | **Ընդունվել է**Առաջարկը ներառնված է«Սևանա լճի և դրա ջրհավաք ավազանում կենդանական ռեսուրսների հաշվառում, օգտագործման թույլատրելի չափա­քա­նակների սահմա­նում, ձվադրավայր հանդիսացող հիմնա­կան գետե­րում ձկան վերար­տա­դրման պայ­ման­ների ուսում­նասիրում, բնական ձվադրավայրերի առկա վիճակի գնահատում, վերականգնման ուղիների մշակում» միջոցառման շրջանակներում |
| 3. Առաջիկա տարիներին բացառել որևէ ձկան որս գետերից, հետագայում ևս իրականացնել հսկողություն, որպեսզի բացառվի ձկնագողությունը, առավել ևս մանրաձկան ոչնչացումը գետերից: |  | **Ընդունվել է**  |
| 4. Հաշվառել և գրանցել այն բոլոր կետերը, որտեղից գետ է ներթափանցում կոյուղաջուր մարդկանց զուգարաններից և անասնագոմերից: Այնուհետև մշակել այդ հոսքաջրերի գետ մուտք գործելու կանխման հստակ համակարգ' ըստ էության գործադրելով օրենքի պահանջը: Խնդիրը լուծել շահավետ միջոցառումներով' առանձին համայնքներում և վայրերում կառուցելով այդ հոսքաջրերից բնական գազի և պարարտանյութերի ստացման կայաններ: |  | **Ընդունվել է**  |
| 5. Մաքրման կայանների վերազինում և/կամ կառուցում: Ինչպես գիտենք Սևանա լճի ավազանում ներկայում առկա են 3 խոշոր մաքրման կայաններ' Գավառի, Վարդենիկի և Մարտունու, որոնք սակայն իրականացնում են միայն մեխանիկական մաքրում: Կարևորվում է, որ նշված մաքրման կայանները զինվեն կենսաբանական, երբեմն էլ քիմիական մաքրման համակարգերով, որը հնարավորություն կտա նվազեցնել սնուցող նյութերի ներհոսքը Սևանա լիճ: |  | **Ընդունվել է** Առաջարկը ներառնված է «Սևանա լճի էկոհամակարգերի վերականգնման, պահպանման, վերարտադրման, բնականոն զարգացման և օգտագործման միջոցառումների 2022 թվականի տարեկան ծրագրի «Սևանա լճի և դրա ջրհավաք ավազանում կենդանական ռեսուրսների հաշվառում, օգտագործման թույլատրելի չափա­քա­նակների սահմա­նում, ձվադրավայր հանդիսացող հիմնա­կան գետե­րում ձկան վերար­տա­դրման պայ­ման­ների ուսում­նասիրում, բնական ձվադրավայրերի առկա վիճակի գնահատում, վերականգնման ուղիների մշակում» միջոցառման շրջանակներում |
| 6. Դիտարկել (հետագոտել, ուսումնասիրել) գետերի վրա փոքր ավազանների կառուցման հնարավորությունը/արդյունավետությունը, հաշվի առնելով որ դրանք կարող են հանդես գալ որպես' սնուցող նյութերը գետի ջրից նվազեցնող, գետի բերած տիղմը և այլ նստվածք առաջացնող աղտոտիչները կուտակող ավազաններ: Այդ ավազանները կարող են ունենալ նաև այլ դրական նշանակություն, մասնավորապես դրանցում կարող է բուծվել օրինակ' մարդու սննդի համար պիտանի կենդանիներ' խեցգետին, կողակ, արծաթափայլ կարաս և այլն, ինչպես նաև իշխան ձկան կեր հանդիսացող կենդանիներ, օրինակ' կողալողեր, այլ մանր ջրային կենդանիներ և միջատների թրթուրներ: Ավազաններում կարելի է աճեցնել նաև պիտանի ջրիմուռներ, օրինակ սպիրուլինա: Կարելի է դիտարկել նաև. այդ ավազաններում զոոպլանկտոն աճեցնելու և Սևանա լիճ բաց թողնելու հեռանկարները, հաշվի առնելով այն հանգամանքը, որ գոոպլանկտոնը ոչ միայն սնունդ է օրինակ սիգ ձկան համար, այլ նաև սնվում է ցածրակարգ ջրիմուռներով' կանխելով Սնանա լճի ծաղկումը: |  | **Չի ընդունվել** Առաջարկը իրականացվում է ԵՄ-ն Սևանա լճի համար «EU4Sevan» Սևանա լճի շրջակա միջավայրի պահպանության ծրագրի շրջանակներում |
| 7. Իրականացնել Սևանի իշխանի ենթատեսակների և կողակի մանրաձկների գիտականորեն հիմնավորված կլիմայավարժեցում, ինչը հնարավոր է իրականացնել Սևանի իշխանի պաշարների վերականգնման և ձկնաբուծության զարգացման Հիմնադրամի ուժերով, եթե գործեն գետերի վերաբերյալ առկա բնապահպանական նորմերը: |  | **Ընդունվել է** Այդ նպատակով Շրջակա միջավայրի նախարարի 2021 թվականի ապրիլի 12-ի N 120-Ա հրամանով ստեղծված է աշխատանքային խումբ |
|  8. Սևանա լճի ավազանում, գետերի հարևանությամբ համայնքների բնակիչների կողմից բազմացվում և/կամ աճեցվում են օտարածին ձկնատեսակներ, մեծամասամբ ծիածանախայտ, ինչն արգելված է Սևանա լճի ավագանի համար: Ծիածանախայտի հնարավոր ներթափանցումը գետեր, ինչն արդեն բազմիցս արձանագրվել է, հղի է լուրջ վտանգներով: Մի կողմից այդ ձկնատեսակը, հայտնվելով հիմնական ձվադրավայր հանդիսացող գետեր, պոտենցիալ վտանգ է էնդեմիկ ձկնատեսակների էկոլոգիական խորշի գրավման տեսանկյունից, մյուս կողմից այն կարող է էականորեն փոխել գետերի և լճի կենսաբազմազանությունը և հետևապես բացասական ազդեցություն թողնել նաև լճի ջրի որակի վրա: Այդ ձկնաբուծարաններում չեն պահպանվում նաև ձկների վարակների տարածումը կանխող պայմանները: Բնապահպանական նոր աղետը կանխելու համար հարկավոր է լուրջ քայլեր ձեռնարկել Սևանա լճի ավազանում առկա բոլոր մանր ու միջին ձկնաբուծարաններում ծիածանախայտի և այլ օտարածին ձկնատեսակների բուծման բացառման և հիվանդությունների տարածման կանխման ուղղությամբ: Խնդիրը հնարավորինս անցնցում լուծելու համար Սևանի իշխանի պաշարների վերականգնման և ձկնաբուծության զարգացման Հիմնադրամը կարող է արտոնյալ պայմաններով օրինական դաշտում գրանցված և անհրաժեշտ պայմաններ ունեցող ձկնարտադրողներին տրամադրել Սևանի իշխանի և կարմրախայտի կենսունակ մանրաձուկ: Այս փուլում անհրաժեշտ է գույքագրել բոլոր մանր ու միջին ձկնաբուծարանները և վերահսկել դրանց գործունեությունը: |  | **Ընդունվել է**  |
| 9. Սևանա լիճ թափվող Լիճք գետում առկա է ձկների մակաբուծային հիվանդություն, որը հարկավոր է վերացնել: Մակաբույծների փոխանցումը ձկներին տեղի է ունենում դրանց կեր հանդիսացող կողալողերի (գամարուսներ) միջոցով, որոնք կրում են մակաբույծների ձվեր: Առաջարկվում է խնդիրը լուծել բնական ճանապարհով: Կարելի է գետը բաժանել առանձին հաջորդական հատվածների, որոնցում ժամանակավորապես պահել մթերման ենթակա ձկնապաշար (Սևանի իշխան և կարմրախայտ): Սնվելով մակաբույծների ձվերով վարակված կողալողերով ձկները կվերացնեն գետից կողալողերի ողջ պաշարը և դրանով իսկ մակաբույծներին, իսկ ձկնապաշարը կմթերվի 2-3 շաբաթվա ընթացքում, քանի դեռ մակաբույծները չեն հասցրել զարգանալ և սերունդ տալ արդեն ձկների օրգանիզմում: |  | **Չի ընդունվել** Առաջարկը լրացուցիչ մասնագիտական քննարկումների անհրաժեշտություն ունի |
| 10. Սևանա լիճ թափվող մի շարք գետերում ի հայտ են եկել մարդկանց, մշակաբույսերի և կենդանիների մասնավորապես խոշոր եղջերավոր անասունների վարակների հարուցիչներ, օրինակ' Morganella morganii - մարդու և կաթնասուն կենդանիների աղեստամոքսային հիվանդությունների հարուցիչ, Erwinia tracheiphila - մշակաբույսերի վարակ և այլ հարուցիչներ: Հարկավոր է ձեռք առնել միջոցառումներ' կոյուղուց և անասնագոմերից կենդանիների հիվանդությունների դեպի գետեր արտահոսքի կանխման, ինչպես նաև արդեն իսկ ախտահարված գետերից կենդանիներին զերծ պահելու ուղղությամբ: |  | **Չի ընդունվել** Առաջարկը լրացուցիչ մասնագիտական քննարկումների անհրաժեշտություն ունի |
| 11. Սևանա լճի հատակի քարտեզագրում, լճի մաթեմատիկական մոդելավորում' բազմաթիվ 1D, 3D բարդ և պարզ մոդելների ստացում և կիրառում կանխատեսումների և սինթետիկ տեղեկատվության ստացման համար: Մոդելները պետք է նկարագրեն նյութաշրջանառությունը Սևանա լճում և դրանում սննդային շղթայի դերակատարությունը: Հարկավոր է մոդելներում առանձնահատուկ ուշադրության արժանացնել ծաղկման գործընթացներին' անդրադառնալով դրան կենսաբանական տեսանկյունից, օրինակ դիտարկելով ջրիմուռներին որպես սնունդ զոոպլանկտոնի համար, զոոպլանկտոնին որպես սնունդ սիգի և մի շարք մանր կենդանիների համար, սիգի մանրաձուկը և մանր կենդանիները որպես սնունդ իշխանի համար և այլն: |  | **Չի ընդունվել**Առաջարկը ներառնված է «Հիդրոօդերևութաբանության և մոնիթորինգի կենտրոն» ՊՈԱԿ-ը և Գերմանիայի Շրջակա միջավայրի ուսումնասիրությունների Հելմհոլցի կենտրոնի լճայինհետազոտությունների դեպարտամենտի (UFZ, Գերմանիա) հետ համագործակցությամբ 2020-2023թթ.ընթացքում իրականացվող «SEVAMOD2. Սևանա լճի համար գիտականորեն-հիմնավորված կառավարմանգործիքների ստեղծում, Հայաստան» ծրագրի շրջանակներում իրականացվում է Սևանա լճի համարհամակցված ֆիզիկական-էկոլոգիական էվտրոֆիկացման 1D (միաչափ) մոդելի ստեղծում, ինչպես նաևկլիմայի փոփոխության պայմաններում կլիմայական պրոյեկցիաները Սևանա լճի համար: 2020-2021 թթ**.** ընթացքում GLM միաչափ լճային մոդելի կիրառմամբ արդեն մոդելավորվել է, ջերմաստիճանային դինամիկան, խառնումը, ստրատիֆիկացիան: |
| **16. ՀՀ արդարադատության նախարարության** | **№ /27.3/26287** |
| **24.08.2021թ.** |
| 1. «Նորմատիվ իրավական ակտերի մասին» օրենքի 13-րդ հոդվածի 9-րդ մասի համաձայն՝ *նորմատիվ իրավական ակտով հաստատվող կանոնները, կանոնադրությունները, կարգերը, ցանկերը, աղյուսակները և այլն ամրագրվում են (կամ ձևակերպվում են) նորմատիվ իրավական ակտի անբաժանելի մաս համարվող հավելվածների ձևով: Հավելվածներն առանց տվյալ նորմատիվ իրավական ակտի իրավաբանական ուժ չունեն:* ***Նորմատիվ իրավական ակտի համապատասխան մասերը հղում են պարունակում այդ հավելվածներին:***Նախագծի հավելվածի 2.22-րդ կետով նշվում է, որ *Սևանա լճի և նրա ջրհավաք ավազանի կենսառեսուրսների (այդ թվում` ձկնային և խեցգետնային) արդյունահանման և արդյունագործական որսի տարեկան առավելագույն չափաքանակների և արդյունագործական որսի որակի բնութագրերի սահմանվում են`* *համաձայն հավելվածի*Նկատի ունենալովօրենքի վերը նշված դրույթը, որից բխում է, որ հավելվածները հաստատվում են նորմատիվ իրավական ակտով՝ հարկ է նկատի ունենալ, որ հավելվածով հավելված սահմանվել չի կարող : |    | **Չի ընդունվել**Նախագիծն մշակվել է հիմք ընդունելով «Սևանա լճի մասին» օրենքի 13-րդ հոդվածի 3-րդ կետի դ. ենթակետի պահանջը, որի համաձայն որոշման հավելվածով հաստատվող տարեկան ծրագիրը ներառում է «*Սևանա լճի և նրա ջրհավաք ավազանի կենսառեսուրսների (այդ թվում` ձկնային և խեցգետնային) արդյունահանման և արդյունագործական որսի տարեկան առավելագույն չափաքանակների և արդյունագործական որսի որակի բնութագրերը*» աղյուսակը |